**3. ADVENTNA NEDELJA, 11. DECEMBER 2022**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota - kvatrna  Nedelja | 12.12.  13.12.  14.12.  15.12.  16.12.  17.12.  18.12. | DEVICA MARIJA IZ GUADALUPE, god;  sv. LUCIJA, devica in mučenka;  sv. JANEZ OD KRIŽA, duhovnik in cerkveni učitelj;  blažene MARIJA KRIZINA BOJANC, MARIJA ANTONIJA FABJAN in tovarišice mučenke;  bl. MARIJA OD ANGELOV, devica;  VIVIJANA, opatinja;  VUNIBALD, opat; |

**Danes teden: 4. ADVENTNA NEDELJA**

V torek obhajamo god svete Lucije, device in mučenke. Zgodba iz knjige Dogodki iz Lucijinega življenja pripoveduje, kako se je svetnica posvetila Kristusu v zelo mladi dobi kljub poročnim dogovorom, ki jih je sklenila njena mati Evtihija. Ko je Evtihija zbolela in krvavela, se je zatekla k češčenju relikvij svete Agate pri Sirakuzi in je ozdravela. Ta čudežna ozdravitev je omehčala Evtihijino srce glede hčerine želje, ki je nato začela pomagati revnim z družinskim premoženjem. To razdeljevanje bogastva pa je močno razdražilo Lucijinega zaročenca, ki je bil pogan. Zato jo je ovadil pri oblasteh. Izročilo pravi, da so njeni mučitelji, podobno kot v primeru svete Agate, hoteli onečastiti njeno deviško telo, a se je temu čudežno izognila. Lucija je umrla okoli leta 303.

V soboto 17. decembra je spovedovanje veroučencev po maši namesto verouka.

1., 2., in 3. razred imajo verouk.

Začetek božične devetdnevnice je v petek 16. decembra v cerkvi v Hlevnem vrhu. Vodi jo Miha Kogovšek. Vsebina devetdnevnice: Resnične zgodbe. Za vsak dan je poseben listek, ki ga udeleženci nalepite v liturgični zvezek.

Prilika za sveto spoved bo v nedeljo po sveti maši. Spovedovanje na Vrhniki bo na 4. adventno nedeljo popoldne od 18. ure dalje.

**Svete maše:**

**NEDELJA, 11. 12. ob 9 h + Leopold Žust, Vrh 11**

**SOBOTA 17. 12. ob 9 h + Malovrh in Jereb, obletna, Žirovski vrh**

**NEDELJA, 18. 12. ob 9 h + Maganovi, Lavrovec 2**